CELEX: 32014D0786
Language: hr
Date: 2014-11-07 00:00:00
Title: 2014/786/EU: Odluka Vijeća od 7. studenoga 2014. o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Galileo)

13.11.2014   
            
            
               HR
            
            
               Službeni list Europske unije
            
            
               L 328/49
            
         ODLUKA VIJEĆA
   od 7. studenoga 2014.
   o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Galileo)
   
      (2014/786/EU)
   
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o dogovorima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.
            
         
               (2)
            
            
               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, Protokol 31 uz Sporazum o EGP-u.
            
         
               (3)
            
            
               Protokol 31 uz Sporazum o EGP-u sadržava odredbe i dogovore o suradnji u posebnim područjima izvan četiriju sloboda.
            
         
               (4)
            
            
               Primjereno je proširiti suradnju ugovornih stranaka Sporazuma o EGP-u radi uključivanja Odluke (EU) br. 1104/2011/EU Europskog parlamenta i Vijeća (3).
            
         
               (5)
            
            
               Protokol 31 uz Sporazum o EGP-u trebalo bi stoga na odgovarajući način izmijeniti.
            
         
               (6)
            
            
               Stajalište Unije u okviru Zajedničkog odbora EGP-a stoga bi se trebalo temeljiti na priloženom nacrtu Odluke,
            
         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 7. studenoga 2014.
      
         
            Za Vijeće
         
         
            Predsjednik
         
         P. C. PADOAN
      
   
   
      (1)  SL L 305, 30.11.1994., str. 6.
   
   
      (2)  SL L 1, 3.1.1994., str. 3.
   
   
      (3)  Odluka br. 1104/2011/EU Europskog parlamenta i Vijeća od 25. listopada 2011. o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo (SL L 287, 4.11.2011., str. 1.).
   
      NACRT
      ODLUKA ZAJEDNIČKOG ODBORA EGP-a br. …/2014
      od
      o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:
      
                  (1)
               
               
                  Norveška je sudjelovala u aktivnostima Europskih programa globalnih navigacijskih satelitskih sustava (GNSS) iz Uredbe (EZ) br. 683/2008 Europskog parlamenta i Vijeća (1) i financijski im je doprinosila te će nastaviti sudjelovati u aktivnostima iz Uredbe (EU) br. 1285/2013 (2) i financijski im doprinositi, putem uključivanja navedenih uredaba u Protokol 31 uz Sporazum o EGP-u.
               
            
                  (2)
               
               
                  Norveška i Island zainteresirane su za sve usluge koje treba nuditi sustav uspostavljen u sklopu programa Galileo, uključujući javnu reguliranu uslugu („PRS”).
               
            
                  (3)
               
               
                  Stoga je primjereno proširiti suradnju ugovornih stranaka Sporazuma o EGP-u radi uključivanja Odluke br. 1104/2011/EU Europskog parlamenta i Vijeća od 25. listopada 2011. o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo (3).
               
            
                  (4)
               
               
                  Norveška, podložno uvjetima iz članka 3. stavka 5. Odluke br. 1104/2011/EU, može postati sudionik PRS-a.
               
            
                  (5)
               
               
                  Sporazum između Kraljevine Norveške i Europske unije o sigurnosnim postupcima za razmjenu klasificiranih podataka (4), potpisan 22. studenoga 2004., primjenjuje se od 1. prosinca 2004.
               
            
                  (6)
               
               
                  Sporazum o suradnji u području satelitske navigacije između Europske unije i njezinih država članica i Kraljevine Norveške (5), potpisan 22. rujna 2010., privremeno se primjenjuje od 1. svibnja 2011.
               
            
                  (7)
               
               
                  Protokol 31 uz Sporazum o EGP-u bi stoga trebalo izmijeniti kako bi se omogućila provedba te proširene suradnje,
               
            DONIO JE OVU ODLUKU:
      Članak 1.
      U članku 1. Protokola 31 uz Sporazum o EGP-u iza stavka 8.c umeće se sljedeći stavak:
      
         
                     „8.d
                  
                  
                     
                                 (a)
                              
                              
                                 Države EFTA-e sudjeluju u aktivnostima koje mogu proizaći iz sljedećeg akta Unije:
                                 
                                             —
                                          
                                          
                                             
                                                32011 D 1104: Odluka br. 1104/2011/EU Europskog parlamenta i Vijeća od 25. listopada 2011. o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo (SL L 287, 4.11.2011., str. 1.).
                                          
                                       
                           
                                 (b)
                              
                              
                                 Države EFTA-e mogu postati sudionice PRS-a podložno sklapanju sporazumâ iz članka 3. stavka 5. točaka (a) i (b) Odluke br. 1104/2011/EU.
                              
                           
                                 (c)
                              
                              
                                 Sudjelovanje država EFTA-e u raznim odborima i skupinama stručnjaka povezanima s PRS-om uređuje se u njihovim odgovarajućim poslovnicima.
                              
                           
                                 (d)
                              
                              
                                 Članak 10. Odluke br. 1104/2011/EU ne primjenjuje se na države EFTA-e.
                              
                           
                                 (e)
                              
                              
                                 Ovaj se stavak ne primjenjuje na Lihtenštajn.
                              
                           
                                 (f)
                              
                              
                                 U pogledu Islanda, primjena ovog stavka se suspendira sve dok Zajednički odbor EGP-a ne odluči drukčije.”
                              
                           
               
      Članak 2.
      Ova Odluka stupa na snagu prvog dana koji slijedi nakon zadnje obavijesti u skladu s člankom 103. stavkom 1. Sporazuma o EGP-u (6).
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu
         
            
               Za Zajednički odbor EGP-a
            
            
               Predsjednik
            
         
         
            
               Tajnici
            
            
               Zajedničkog odbora EGP-a
            
         
      
      
         (1)  SL L 196, 24.7.2008., str. 1.
      
      
         (2)  SL L 347, 20.12.2013., str. 1.
      
      
         (3)  SL L 287, 4.11.2011., str. 1.
      
      
         (4)  SL L 362, 9.12.2004., str. 29.
      
      
         (5)  SL L 283, 29.10.2010., str. 12.
      
      
         (6)  [Ustavni zahtjevi nisu navedeni.] [Ustavni zahtjevi su navedeni.]